Simba wapo nchini Afrika Kusini kwaajili ya kambi kujiandaa na msimu mpya wa ligi na michuano mingine hususan ya kimataifa ambapo kwa mujibu wa uongozi wa klabu hiyo, watacheza mechi tatu za kirafiki. Crenscetius Magori ambaye ni Ofisa Mtedaji Mkuu wa klabu hiyo, amesema kuwa timu yao imepanga kucheza mechi tatu za kirafiki kabla ya kurejea nchini Tanzania. “Timu ipo kambini na inaendelea na mazoezi lakini kwenye program yetu tunatarajia kucheza michezo mitatu ya kirafiki kabla ya kurejea nyumbani na mchezo wetu wa kwanza tutacheza Julai 23″,” amesema. Ikumbukwe msimu uliopita pia, Simba waliweka kambi nchini Afrika Kusini ambapo kambi hiyo ilitoa mwanga mzuri kwa kuwasaidia kutwaa ubingwa wa Ligi Kuu Bara pamoja na kufika hatua ya robo fainali ya Ligi ya Mabingwa Afrika. 